Official Journal L 029 , 03/02/2004 P. 0004 - 0005



Ir-Regolament tal-Kummissjoni (KE) Nru 185/2004 tat-2 ta’ Frar 2004 li jemenda r-Regolament (KE) Nru 94/2002 li jwaqqaf regoli dettaljati għall-applikazzjoni tar-Regolament tal-Kunsill (KE) Nru 2826/2000 dwar azzjonijiet ta’ tagħrif u promozzjoni għal prodotti agrikolturali fis-suq intern IL-KUMMISSJONI TAL-KOMUNITAJIET EWROPEJ Wara li kkunsidrat it-Trattat li jistabbilixxi l-Komunità Ewropea, Wara li kkunsidrat ir-Regolament tal-Kunsill (KE) Nru 2826/2000 tad-19 ta’ Diċembru 2000 dwar azzjonijiet ta’ tagħrif u ta’ promozzjoni għall-prodotti agrikoli fis-suq intern [1], and in particular l-Artikolu 12 thereof, Billi: (1) L-Artikolu 3 tar-Regolament tal-Kummissjoni (KE) Nru 94/2002 [2] tipprovdi biex isiru l-listi ta’ temi u prodotti li għalihom jistgħu jitwettqu miżuri ta’ tagħrif u ta’ promozzjoni. (2) Ir-Regolament tal-Kunsill (KE) Nru 1907/1990 tas-26 ta’ Ġunju 1990 dwar xi standards tat-tqegħid fis-suq għall-bajd [3] jeħtieġ, inter alia, li l-bajd għall-konsum mill-bniedem jiġi mmarkat b’ kodiċi li jindika l-produttur u jippermetti identifikazzjoni tat-tip ta’ biedja, mill-1 ta’ Jannar 2004. (3) Ikun utli li l-konsumatur jiġi informat dwar dawn ir-regoli ġodda tat-tqegħid fis-suq għall-bajd. (4) Il-bajd għall-konsum mill-bniedem għandu għalhekk jiġi inlkuż fil-lista ta’ prodotti li jistgħu jiġu koperti mill-miżuri ta’ tagħrif u/jew ta’ promozzjoni, u għandhom jiġu definiti gwidi ġenerali għall-kampanji li ser jitwettqi f’dan is-settur. (5) Filwaqt li jittieħed kont tad-data biex isiru dawn il-gwidi, ma jkunx possibbli li jiġu mħarsa d-dati stabbiliti għat-trasmissjoni u l-approvazzjoni ta’ l-ewwel serje ta’ programmi ppreżentati fl-2004 għall-bajd maħsub għall-konsum mill-bniedem. In vista tal-ħtieġa li jiġi infurmat il-konsumatur mill-aktar fis possibbli, għandu jiġi stabbilit terminu perentorju speċiali għat-trasmissjoni u l-approvazzjoni ta’ l-ewwel serje. (6) Ir-Regolament (KE) Nru 94/2002 għandu jiġi emendat f’dan is-sens. (7) Il-miżuri previsti f’dan ir-Regolament huma skond l-opinjoni mogħtija fil-laqgħa konġunta tal-kumitat ta’ ġestjoni dwar il-promozzjoni ta’ prodotti agrikolturali, ADOTTAT DAN IR-REGOLAMENT: Artikolu 1 Ir-Regolament (KE) Nru 94/2002 huwa permezz tal-preżenti emendat kif ġej: 1. Fit-tieni subparagrafu ta’ l-Artikolu 5(1), jiżdied dan li ġej: "L-ewwel serje ta’ programmi li jirrelataw mal-bajd għall-konsum mill-bniedem li għandha tiġi sottomessa fl-2004 għandha tiġi rċevuta mill-Istat Membru in kwistjoni mhux aktarr tard mid-29 ta’ Frar 2004." 2. L-Artikolu 7 huwa emendat kif ġej: (a) Fit-tieni subparagrafu tal-paragrafu 1, jiżdied dan li ġej: "L-ewwel serje ta’ programmi li jirrelataw mal-bajd għall-konsum mill-bniedem li għandha tiġi sottomessa fl-2004 għandha tiġi nnotifikata lill-Kummissjoni mhux aktar tard mill-31 ta’ Marzu 2004." (b) fit-tieni sotto-paragrafu tal-paragraph 3, jiżdied dan li ġej: "L-ewwel serje ta’ programmi li jirrelataw mal-bajd għall-konsum mill-bniedem li għandha tiġi sottomessa fl-2004 għandha tiġi deċiża mill-Kummissjoni mhux aktar tard mill-31 ta’ Mejju 2004." 3. fl-Anness I(b), jiżdied dan li ġej: "— Bajd għall-konsum mill-bniedem." 4. Il-kitba li tinsab fl-Anness ta’ dan ir-Regolament jiżdied ma l-Anness III. Artikolu 2 Dan ir-Regolament għandu jidħol fis-seħħ fit-tielet jum wara l-pubblikazzjoni tiegħu fil-Ġurnal Uffiċjali ta’ l-Unjoni Ewropea. Dan ir-Regolament għandu jorbot fl-intier tiegħu u japplika direttament fl-Istati Membri kollha. Magħmul fi Brussel, 2 Frar 2004. Ghall-Kummissjoni Franz Fischler Membru tal-Kummissjoni [1] ĠU L 328, 23.12.00, p. 2. [2] ĠU L 17, 19.01.02, p. 20. Ir-Regolament kif l-aħħar emendat mir-Regolament (KE) Nru 497/2003 (ĠU L 74, 20.03.03, p. 4). [3] ĠU L 173, 06.07.90, p. 5. Ir-Regolament kif l-aħħar emendat mir-Regolament (KE) Nru 2052/2003 (ĠU L 305, 22.11.03, p. 1). -------------------------------------------------- L-ANNESS "BAJD GĦALL-KONSUM MILL-BNIEDEM 1. ANALIŻI ĠENERALI TAS-SITWAZZJONI Mill-1 ta’ Jannar 2004, il-bajd maħsub għall-konsum mill-bniedem għandu jiġi ttimbrat fuq il-qoxra b’ kodiċi li jidentifika ‘l-produttur u s-sistema użata biex jitrabbew it-tiġieġ li jbidu. Dan il-kodiċi għandu jiġi compost minn numru li jidentifika l-metodu ta’ biedja (0 = organiku, 1 = liberu, 2 = matmura, 3 = gaġġa), il-kodiċi ISO ta’ l-Istat Membru fejn jinsab iċ-ċentru tal-produzzjoni u numru allokat liċ-ċentru tal-produzzjoni mill-awtorità rilevanti. 2. GĦANIJIET - Li l-konsumatur jiġi infurmat dwar l-istandards ġodda għall-immarkar tal-bajd u tiġi spjegata tajjeb it-tifsira tal-kodiċi stampat fuq il-bajd. - Li tingħata informazzjon dwar is-sistemi tal-produzzjoni tal-bajd permezz tal-kodiċi stampat fuq il-bajd. - Li tingħata informazzjon dwar sistemi eżistenti tat-traċċabilità. 3. GRUPPI MMIRATI - Konsumaturi u distributuri. - Mexxejja ta’ l-opinjonijiet. 4. MESSAĠĠI EWLENIN - Li jiġi pubblikat u spjegat il-kodiċi stampat fuq il-bajd b’ mod konformi mad-Direttiva 2002/4/KE, u l-karatteristiċi tal-kategoriji differenti tal-bajd li jirreferi għalihom dan il-kodiċi. 5. KANALI EWLENIN - Kanal elettroniku (website, eċċ.). - Materjal stampat (brochures, fuljetti, eċċ.). - Informazzjoni f’postijiet tal-bejgħ. - Reklamar fl-aħbarijiet stampati u fil-ġurnali ta’ l-ikel, ġurnali tan-nisa, eċċ. - Relazzjonijiet mal-media. 6. KEMM IDUM IL-PROGRAMM 12-il sa 24 xahar. 7. BUDGET INDIKATTIV EUR 4 miljun." --------------------------------------------------